|  |
| --- |
| **NOTA INFORMATIVĂ****la proiectul Hotărîrii Guvernului**  **pentru modificarea** **Hotărîrii Guvernului** **nr. 1277/2018 cu privire la instituirea și funcționarea Sistemului** **național de monitorizare și raportare a emisiilor de gaze cu efect de seră** **și altor informații relevante pentru schimbările climatice**(număr unic **60/MADRM/2021**) |
| 1.Denumirea autorului și, după caz, a participanților la elaborarea proiectului |
| Proiectul *Hotărîrii Guvernului pentru modificarea Hotărîrii de Guvern nr.1277/2018 cu privire la instituirea și funcționarea Sistemului național de monitorizare și raportare a emisiilor de gaze cu efect de seră și altor informații relevante pentru schimbările climatice* a fost elaborat de către Ministerul Agriculturii, Dezvoltării Regionale și Mediului. |
| 2. Condițiile ce au impus elaborarea proiectului de act normativ și finalitățile urmărite |
| Proiectul Hotărîrii Guvernului este elaborat în scopul îmbunătățirii actualității, transparenței, acurateței, coerenței, comparabilității și caracterului integral al informațiilor raportate cu privire la politicile și măsurile de atenuare, prognozele emisiilorde gaze cu efect de seră șiprogresului în implementarea Contribuției Naționale Determinate (CND), respectiv a Strategiei de dezvoltare cu emisii reduse de carbon pe termen lung și oricăror actualizări ale acestora,și ajustării unor prevederi ale Hotărârii de Guvern nr. 1277/2018, cu prevederile Acordului de la Paris, ratificat de Republica Moldova prin Legea nr. 78 din 04.05.2017. Acordul Climatic de la Paris (2015) înlocuiește Protocolul de la Kyoto (1997) și stabilește obiective mai ambițioase la nivel mondial în ceea ce privește combaterea schimbărilor climatice: menținerea creșterii temperaturii medii globale sub 2°C peste nivelul preindustrial și asigurarea efortului privind limitarea creșterii temperaturii până la 1.5°C peste nivelul preindustrial. În același timp, Acordul este primul instrument multilateral obligatoriu din punct de vedere juridic și cu participare universală în domeniul schimbărilor climatice, implementarea căruia va fi inițiată la nivel global începând cu 1 ianuarie 2021.În scopul atingerii obiectivelor asociate cu limitarea creșterii temperaturii medii globale, stabilite în Acordul de la Paris, Republica Moldova va promova mecanisme de atenuare și adaptare la schimbările climatice, care vor asigura o dezvoltare durabilă la nivel național.În temeiul art. 4, alin. (9) al Acordului, în luna martie 2020, Republica Moldova a prezentat către Secretariatul Convenției-cadru a ONU cu privire la schimbarea climei Contribuția Națională Determinată actualizată la Acordul Climatic de la Paris. Prin CND actualizată, RM și-a sporit ambiția de reducere necondiționată a emisiilor de gaze cu efect de seră (GES) până la 70% comparativ cu anul de referință 1990, către anul 2030, în comparație cu 64-67%, cum era prevăzut în prima versiune a CND (2015) la Acordul Climatic de la Paris. În cazul în care țara va avea acces la tehnologii și resurse financiare la costuri reduse, diminuarea emisiilor ar putea crește către 2030 până la 88% față de anul de referință 1990.În acest context, impactul politicilor de punere în aplicare a obiectivului susmenționat urmează a fi evaluat în conformitate cu obligațiile de monitorizare și raportare stabilite prin Hotărârea de Guvern nr. 1277/2018 cu privire la instituirea și funcționarea Sistemului național de monitorizare și raportare a emisiilor de gaze cu efect de seră și altor informații relevante pentru schimbările climatice.În scopul asigurării actualității, transparenței, acurateței, coerenței, comparabilității și caracterului integral al informațiilor raportate cu privire la politicile și măsurile de atenuare, prognozele emisiilorde gaze cu efect de seră și implementării prevederilor Acordului Climatic de la Paris, aprobat prin Decizia 1/CP.21, precum și prevederilor Deciziei 18/CMA.1 „Modalități, proceduri și ghidări privind cadrul de reglementare cu nivel înalt de transparență pentru acțiuni și suport, conform Articolului 13 al Acordului de la Paris”, este imperativă evaluarea progresului înregistrat în implementarea politicilor și măsurilor de atenuare prevăzute în Contribuția Națională Determinată a Republicii Moldova la Acordul Climatic de la Paris. |
| 3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene |
| Actuala *Hotărâre a Guvernului nr.1277/2018 cu privire la instituirea și funcționarea Sistemului național de monitorizare și raportare a emisiilor de gaze cu efect de seră și altor informații relevante pentru schimbările climatice* a fost armonizată parțial cu Regulamentul (UE) nr. 525/2013 al Parlamentului European și al Consiliului din 21 mai 2013 privind un mecanism de monitorizare și de raportare a emisiilor de gaze cu efect de seră, precum și de raportare, la nivel național și al Uniunii, a altor informații relevante pentru schimbările climatice. Transpunerea parțială a Regulamentului (UE) nr. 525/2013 se explică prin faptul, că la moment RM nu a transpus prevederile privind sistemul de comercializare a cotelor de emisii de gaze cu efect de seră, dar intenționează transpunerea și instituirea acestui sistem în anul 2023.În scopul ajustării cadrului normativ UE cu prevederile Acordului Climatic de la Paris din 2015, Regulamentul (UE) nr. 525/2013 a fost modificat de trei ori prin: (1) Regulamentul (UE) nr. 2018/841 al Parlamentului European și al Consiliului din 30 mai 2018; (2) Regulamentul (UE) nr. 2018/842 al Parlamentului European și al Consiliului din 30 mai 2018; (3) Regulamentul (UE) nr. 2018/1999 al Parlamentului European și al Consiliului din 11 decembrie 2018. În vederea implementării politicii privind schimbările climatice, urmare semnării Acordului Climatic de la Paris, legislația UE a fost ajustată noilor prevederi. Astfel, Regulamentul (UE) nr. 525/2013 a fost abrogat prin Regulamentul (UE) 2018/1999 privind guvernanța uniunii energetice și a acțiunilor climatice, de modificare a Regulamentelor (CE) nr. 663/2009 și (CE) nr. 715/2009 ale Parlamentului European și ale Consiliului, a Directivelor 94/22/CE, 98/70/CE, 2009/31/CE, 2009/73/CE, 2010/31/UE, 2012/27/UE și 2013/30/UE ale Parlamentului European și ale Consiliului, a Directivelor 2009/119/CE și (UE) 2015/652 ale Consiliului și de abrogare a Regulamentului (UE) nr. 525/2013 al Parlamentului European și al Consiliului. Transpunerea Regulamentului (UE) 2018/1999 necesită armonizarea a mai multor acte normative naționale, obiectul Regulamentului este mult mai complex și vizează aspecte privind securitatea și eficiența energetică, ceea ce presupune transpunerea ulterioară în complex acestui Regulament. La moment, este imposibil de integrat prevederile Regulamentului (UE) 2018/1999 în actuală HG nr.1277, obiectul căreia este cu mult mai îngust. Totodată, acest fapt nu scutește Republica Moldova de la obligația de ajustare a cadrului normativ național cu prevederile Acordului Climatic de la Paris în ceea ce privește îmbunătățirea sistemului de raportare și modificarea indicilor potențialului de încălzire globală pentru orizontul de timp de 100 de ani a gazelor cu efect de seră, prevederi transpuse în legislația UE anterior abrogării Regulamentului (UE) nr. 525/2013.Tabelul de concordanţă a proiectului de moficare a Hotărîrii Guvernului nr. 1277/2018 este elaborat în conformitate cu prevederile Regulamentului (UE) din 21 mai 2013 nr. 525/2013 ajustate la prevederile Acordului Climatic de la Paris din 2015 (versiunea actuală consolidată: 24/12/2018). |
| 4. Principalele prevederi ale proiectului și evidențierea elementelor noi |
| Experiența acumulată în ceea ce privește punerea în aplicare a Regulamentului (UE) nr.525/2013 a demonstrat importanța transparenței, preciziei, consecvenței, integralității și comparabilității informațiilor, însă nu în măsură suficientă pentru asigurarea criteriilor de transparență specificate în Acordul Climatic de la Paris. Astfel, prezentul proiect de Hotărîre de Guvern va asigura actualizarea cerințelor de raportare a politicilor și măsurilor de atenuare, precum și prognozelor emisiilor de gaze cu efect de seră, ca componentă-cheie a rapoartelor naționale ale Republicii Moldova către CONUSC, punerea în aplicare a angajamentelor asumate, îmbunătățirea continuă a Sistemului național de monitorizare și raportare a emisiilor de gaze cu efect de seră. Proiectul de hotărîre va contribui în mod semnificativ la consolidarea constantă a informațiilor necesare pentru a urmări progresele în ceea ce privește dimensiunea „decarbonizarea economiei naționale”.*Modificările propuse în proiectul Hotărîrii de Guvern prevăd:*1. excluderea, în tot cuprinsul Regulamentului, a sintagmei “Protocolul de la Kyoto”;
2. concretizarea atribuțiilor autorităților administrației publice în conformitate cu deciziile adoptate în temeiul Acordului de la Paris;
3. completarea Sistemului național de raportare privind politicile și măsurile de atenuare, cu prevederile privind cerințele de raportare a progresului înregistrat în implementarea contribuției naționale determinate, respectiv a strategiei de dezvoltare cu emisii reduse de carbon pe termen lung și oricăror actualizări ale acestora , în conformitate cu prevederile Acordului de la Paris.
4. modificarea prevederilor cu privire la obligația Republicii Moldova de a prezenta *Raportul bienal actualizat* o dată la doi ani, până la 31 decembrie 2023;
5. includerea în instrumentarul de raportare către CONUSC a *Raportului bienal de transparență*, care va fi prezentat obligatoriu de către Republica Moldova o dată la doi ani, începând cu 1 ianuarie 2024;
6. substituirea unor sintagme care nu corespund terminologiei din deciziile adoptate în temeiul Acordului de la Paris;
7. modificarea indicilor potențialului de încălzire globală pentru orizontul de timp de 100 de ani a gazelor cu efect de seră, prevăzute în Anexa nr.3la Hotărîrea Guvernului nr.1277/2018.

Prin intermediul instrumentelor de raportare către CONUSC, prevăzute prin Hotărîrea de Guvern nr.1277/2018 (*Inventarul național al emisiilor de gaze cu efect de seră*, *Raportul național de inventariere, Raportul bienal actualizat, Raportul bienal de transparență* și *Comunicarea națională*), se vor prezenta informații despre modul în care punerea în aplicare a politicilor și măsurilor de atenuare, prognozei emisiilorde gaze cu efect de seră șiprogresului în implementarea contribuției naționale determinate, contribuie la adaptarea economiei Republicii Moldova la schimbările climatice globale, la promovarea, atât a drepturilor omului, cât și a egalității de gen. |
| 5. Fundamentarea economico-financiară |
| Realizarea prevederilor proiectului Hotărîrii Guvernului cu privire la aprobarea modificărilor ce se operează în Hotărîrea de Guvern nr.1277/2018, asociate cu colectarea informațiilor, datelor privind activitatea și factorilor de emisie necesari estimării emisiilor de gaze cu efect de seră, precum și altor informații relevante pentru schimbările climatice, nu va implica cheltuieli financiare suplimentare din Bugetul de Stat. Abilitățile de bază ale autorităților administrației publice vor fi executate în limitele efectivului angajaților acestor instituții stabilit de Guvern, în limitele alocațiilor bugetare. Pentru pregătirea *Comunicărilor Naționale* ale Părților semnatare către CONUSC, Fondul fiduciar GEF oferă țărilor în curs de dezvoltare suport financiar pentru pregătirea *Rapoartelor Bienale Actualizate/ Rapoartelor Bienale de Transparență* și *Rapoartelor Naționale de Inventariere*. |
| 6. Modul de încorporare a actului în cadrul normativ în vigoare |
| Aprobarea proiectului Hotărârii Guvernului nu implică modificarea, abrogarea sau elaborarea unor acte normative noi. |
| 7. Avizarea și consultarea publică a proiectului |
| La elaborarea proiectului Hotărîrii Guvernului cu privire la aprobarea modificărilor ce se operează în Hotărîrea de Guvern nr.1277/2018 au fost respectate prevederile art. 9 privind anunțul referitor la inițierea elaborării deciziei din Legea nr. 238/2008 privind transparența în procesul decizional.Proiectul Hotărîrii Guvernului este plasat pe pagina web oficială a Ministerului Agriculturii, Dezvoltării Regionale și Mediului, la rubrica Transparența decizională / Proiecte în discuție și pe portalul guvernamental [www.particip.gov.md](http://www.particip.gov.md). Proiectul Hotărârii Guvernului pentru modificarea Hotărârii Guvernului nr. 1277/2018 a fost examinată în cadrul ședinței cu implicarea reprezentanților instituțiilor de resort și organizaților neguvernamentale, în cadrul proiectului implementat de către PNUD și finanțat de către Uniunea Europeană *“EU4Climate”.* |
| 8. Constatările expertizei anticorupție |
|  |
| 9. Constatările expertizei de compatibilitate |
|  |
| 10. Constatările expertizei juridice |
|  |
| 11. Constatările altor expertize |
|  |

**Secretar de Stat Valentina ȚAPEȘ**